复转而西一里,有木桥横涧而北,乃度,循北崖西行.一里,逾南突之脊,于是西谷大开,水盘南壑,路循北山.又西平下三里,北山西断,路乃随坡南转.西望坡西有峡自北而南,俱崇山夹立,知潞江当在其下而不能见.南行二里余,则江流已从西北嵌脚下,逼东山南峡之山,转而南去矣.乃南向下坡,一里,有两三家倚江岸而栖,其前有公馆焉,乃就瀹水以饭.
时渡舟在江南岸,待久之乃至.登舟后,舟子还崖岸而饭,久之不至,下午始放渡而南.
江流颇阔,似倍于澜沧,然澜沧渊深不测,而此当肆流之冲,虽急而深不及之,则二江正在伯仲间也.其江从北峡来,按"一统志"云,"其源出雍望".不知雍望是何彝地名.
据土人言"出狗头国",言水涨时每有狗头浮下也.
注南峡去,或